Nog ŉ ANC-hoë bedankArgieffoto Die regerende party het Vrydag Khoza se bedanking bevestig. Zizi Kodwa, woordvoerder van die ANC, het gesê Khoza se bedanking is reeds van 1 Maart in werking. Hy sal glo terugkeer na die Gautengse provinsiale regering se administrasie. “Sedert hy by die administratiewe korps van die ANC aangesluit het, was comrade Keith ŉ onmisbare deel van die departement van inligting en publisiteit, asook die ANC as geheel. Hy het die beweging onbaatsugtig gedien en daarvoor bedank ons hom. Ons is vol vertroue dat hy nie vir die ANC-kommunikasiemasjien verlore sal gaan nie en ons wens hom alle sterkte toe,” het Kodwa gesê. Khoza se bedanking kom enkele dae nadat die hoofsweep van die party, Stone Sizani, Woensdag sy bedanking aangekondig het. Sizani is herontplooi om Suid-Afrika as ambassadeur in Duitsland te verteenwoordig, maar sal glo steeds as lid van die ANC se nasionale uitvoerende komitee (NUK) dien.